# **Formulare criteriu privind cifra de afaceri globală în aplicarea prevederilor art. 175, alin (2), litera a) din Legea nr. 98/2016**

**Opțiunea 1: media cifrei de afaceri generale (anuale) sau specifice (în domeniul obiectului Contractului de achiziție publică) pentru ultimele 3 exerciții financiare încheiate**

Ofertantul (Operator Economic individual sau oricare membru al asocierii) trebuie să dovedească o medie a cifrei de afaceri *[introduceți cifra de afaceri solicitată, ex: generală sau specifică – respectiv în domeniul execuției de lucrări – punerea în operă documentație tehnico-economice puse la dispoziție de beneficiar]* pentru ultimele 3 exerciții financiare încheiate, respectiv *[introduceți exercițiile financiare]* de cel puțin *[introduceți suma și moneda]*[[1]](#footnote-1).

SAU

**Opțiunea 2: nivelul cifrei de afaceri (anuale) generale sau specifice (în domeniul obiectului Contractului de achiziție publică) pentru fiecare din ultimele 3 exerciții financiare încheiate**

Ofertantul (Operator Economic individual sau oricare membru al asocierii) trebuie să dovedească o cifră de afaceri *[introduceți cifra de afaceri solicitată, ex. generală sau specifică - respectiv în domeniul executării de lucrări de – punerea în operă documentație tehnico-economice puse la dispoziție de beneficiar]* pentru fiecare din ultimele 3 exerciții financiare încheiate, respectiv *[introduceți exercițiile financiare]* de cel puțin *[introduceți suma și moneda]*[[2]](#footnote-2).

Autoritatea Contractantă nu va lua în considerare cifra de afaceri pentru mai mult de 3 exerciții financiare încheiate.

Ca dovadă preliminară pentru demonstrarea îndeplinirii cerinței minime privind cifra de afaceri, Ofertantul va completa informațiile aferente situației sale de fapt în cadrul formularului DUAE.

Pentru furnizarea informațiilor aferente cifrei de afaceri, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, câmpurile solicitate astfel:

Opțiunea 1

1. pentru prezentarea mediei cifrei de afaceri anuale:
   1. introduce în câmpul „numărul de ani” – numărul de ani pentru care prezintă media cifrei de afaceri;
   2. introduce în câmpul „media cifrei de afaceri” – valoarea mediei cifrei de afaceri pentru anii în cauză în format de număr întreg (fără zecimale) și fără a utiliza separator între zeci, sute, mii, milioane etc.
   3. precizează în câmpul "moneda", moneda în care este exprimată cifra de afaceri în înregistrările pe care le utilizează ca suport pentru informațiile incluse in DUAE.

SAU

Opțiunea 2

1. pentru prezentarea cifrei de afaceri generale sau specifice pentru fiecare an financiar:
   1. introduce în câmpul „anul” – anul ce corespunde exercițiului financiar pentru care prezintă cifra de afaceri;
   2. introduce în câmpul „suma în cauză” – valoarea cifrei de afaceri pentru exercițiul financiar specificat în format de număr întreg (fără zecimale) și fără a utiliza separator între zeci, sute, mii, milioane etc.
   3. precizează în câmpul "moneda", moneda în care este exprimată cifra de afaceri în înregistrările pe care le utilizează ca suport pentru informațiile incluse în DUAE

*[selectați opțiunea în funcție de opțiunea aleasă pentru nivelul cifrei de afaceri]*

Dacă nu este stabilit altfel prin Fișa de Date a Achiziției, pentru conversie din altă monedă în moneda în care este exprimată cerința minimă, Autoritatea Contractantă va utiliza pentru conversie cursul de schimb mediu anual publicat de Banca Centrală Europeană la <http://www.ecb.int> pentru respectivul exercițiu financiar.

Atunci când Operatorul Economic s-a înființat sau și-a început activitatea în unul din cei 3 ani financiari pentru care se solicită informații, Operatorul Economic în cauză va include informații despre cifra de afaceri pentru exercițiile financiare încheiate până la momentul completării DUAE și va preciza la rubrica ”Detalii privind operatorul economic” data la care operatorul economic a fost înființat sau și-a început activitatea.

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – secțiunea III.2.2 Capacitatea economică și financiară, paragraful Nivelul minim al cifrei de afaceri,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative ce urmează a fi furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 si art. 132, alin. (2) din HG nr. 395/2016.

În condițiile art. 20 alin. (7) din HG nr. 395/2016, în cazul în care există discrepanțe între informațiile prevăzute în DUAE și cele prevăzute în Fișa de Date a Achiziției, prevalează informațiile din Fișa de Date a Achiziției, DUAE urmând a fi revizuit corespunzător.

Pentru a demonstra îndeplinirea cerinței minime privind cifra de afaceri, orice Operator Economic are dreptul :

1. să invoce susținerea unui terț (entitate) și să utilizeze capacitățile acestuia pentru a satisface cerința minimă, indiferent de natura relațiilor juridice existente între Operatorul Economic Ofertant și entitatea ale cărei capacități le utilizează în condițiile art. 182 din Legea nr. 98/2016;
2. să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016.

În cazul în care un Operator Economic Ofertant își **exercită dreptul de a utiliza capacitățile altor entități** pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
   1. Angajamentul ferm de susținere din partea unui terț în ceea ce privește îndeplinirea criteriilor referitoare la capacitatea economică și financiară ce include:
      1. o enumerare și descriere a resurselor pe care entitatea respectivă le pune la dispoziția Operatorului Economic Ofertant, prin raportare la cerința minimă comunicată în Fișa de Date a Achiziției și cu referire la anexa/anexele angajamentului ferm;
      2. specificarea în mod expres a faptului că Terțul Susținător își asumă în mod solidar cu Operatorul Economic/Operatorii Economici Ofertanți răspunderea pentru executarea Contractului ce rezultă din această procedură, în cazul în care acesta (terțul) nu își îndeplinește obligațiile de susținere asumate prin angajament.
      3. anexa/anexele ce prezintă modul efectiv prin care entitatea pe a cărei capacitate se bazează Operatorul Economic Ofertant va asigura îndeplinirea angajamentului, inclusiv, dar fără a se limita la planificarea și monitorizarea fluxului de informații, documente, resurse și altele asemenea dintre entitatea ale cărei capacități le utilizează Operatorul Economic Ofertant și Operatorul Economic Ofertant.
   2. un formular DUAE (răspuns) separat pentru Operatorul Economic/entitatea ale cărei capacități le utilizează, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea B: Capacitatea economică și financiară rubrica "Cifra de afaceri *[introduceți cifra de afaceri solicitată]*", completat și semnat în mod corespunzător de Terțul Susținător.
2. Să marcheze „Da” în propriul DUAE (răspuns) care însoțește Oferta, Partea II: Informații referitoare la Operatorul Economic, Secțiunea C: Informații privind utilizarea capacităților altor entități.

Instrucțiunile de mai sus pentru furnizarea informațiilor aferente cifrei de afaceri în ceea ce privește DUAE (răspuns) ca dovadă preliminară sau în legătură cu documentele justificative sunt extinse și la Operatorii Economici pe ale căror capacități se bazează Operatorul Economic Ofertant.

În cazul în care Ofertantul utilizează capacitățile altor entități pentru a demonstra îndeplinirea cerinței minime Terțul Susținător trebuie să:

1. îndeplinească cerința minimă privind "cifra de afaceri *[introduceți cifra de afaceri solicitată]*";
2. să nu se afle în una din situațiile descrise în Fișa de Date a Achiziției ca reprezentând motiv de excludere;
3. sa fie înscris într-un registru profesional relevant sau în registrul comerțului, în țara în care este stabilit.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
   1. Acordul de asociere;
   2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea B: Capacitatea economică și financiară rubrica "Cifra de afaceri *[introduceți cifra de afaceri solicitată]*", completat și semnat în mod corespunzător de Operatorul Economic cu care prezintă Oferta în asociere.
2. Să marcheze „Da” în propriul DUAE (răspuns), Partea II: Informații referitoare la Operatorul Economic, Secțiunea A: Informații privind Operatorul Economic la rubrica „Operatorul economic participa la procedura de achiziții publice împreună cu alții?” și să completeze informațiile suplimentare solicitate în acest sens.

În cazul în care Ofertantul este o asociere de Operatori Economici, cerința minimă privind cifra de afaceri poate fi îndeplinită de oricare dintre membrii asocierii.

La solicitarea expresă a Autorității Contractante și în aplicarea prevederilor art. 196 din Legea nr. 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau membru al asocierii) aflat pe primul loc va demonstra îndeplinirea cerinței minime privind cifra de afaceri prin prezentarea de documente care să probeze toate afirmațiile incluse în DUAE (răspuns) la rubrica "Cifra de afaceri *[introduceți cifra de afaceri solicitată]*".

Documentele suport includ: dar nu se limitează la extrasul „contul de profit și pierdere” din situațiile financiare pentru exercițiile financiare încheiate sau alte dovezi pe care Operatorul Economic Ofertant le propune Autorității Contractante ca fiind adecvate pentru a dovedi nivelul solicitat al cifrei de afaceri.

În cazul în care, din orice motive documentele justificative solicitate nu sunt în limba procedurii specificată în secțiunea IV.3.6) a Fișei de Date a Achiziției Operatorul Economic trebuie să prezinte Autorității Contractante versiunea tradusă a respectivelor documente în limba procedurii așa cum a fost specificat în secțiunea IV.3.6 a Fișei de Date a Achiziției.

În aplicarea art. 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de Operatorul Economic și incluse în arhiva electronică constituită la nivel de Autoritate Contractantă.

În aplicarea prevederilor art. 183, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Terțului Susținător, respectiv a entității pe ale cărei capacități Ofertantul se bazează pentru îndeplinirea cerinței minime privind cifra de afaceri, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Terțul Susținător, conținutul Angajamentului de susținere de terță parte și evidențele furnizate de Operatorul Economic Ofertant drept dovezi pentru informațiile incluse în Angajamentul de susținere de terță parte și DUAE (răspuns) al Operatorului Economic pe ale cărui capacități Operatorul Economic Ofertant se bazează.

1. Regula este că cifra de afaceri minimă anuală impusă operatorilor economici nu trebuie să depășească de două ori valoarea estimată a contractului. Depășirea limitei impuse se poate realiza numai în condițiile prevăzute la art. 175, alin. (3) din Legea nr. 98/2016 [↑](#footnote-ref-1)
2. Regula este că cifra de afaceri minimă anuală impusă operatorilor economici nu trebuie să depășească de două ori valoarea estimată a contractului. Depășirea limitei impuse se poate realiza numai în condițiile prevăzute la art. 175, alin. (3) din Legea nr. 98/2016 [↑](#footnote-ref-2)